на Комбинираната номенклатура следва да отразяват посочената по-горе съдебна практика. Това бе отчасти постигнато с въвеждането на допълнителна забележка 5 към глава 21 с Регламент за изпълнение (ЕС) No 698/2013 на Комисията (3). От съображения за последователност и съгласуваност с тази предходна мярка следва също да се въведе съответна допълнителна забележка към глава 19.
 (8)
 Поради това следва да бъде добавена нова допълнителна забележка в част втора, глава 19 от Комбинираната номенклатура, за да се осигури еднакво тълкуване в целия Съюз.
 (9)
 Регламент (ЕИО) No 2658/87 следва да бъде съответно изменен.
 (10)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 В част втора, глава 19 от Комбинираната номенклатура, съдържаща се в приложение I към Регламент (ЕИО) No 2658/87, се добавя следната допълнителна забележка 4:
 „4.
 Хранителните препарати от брашна, едрозърнест и дребнозърнест грис, скорбяла, нишесте или екстракти от малц от позиция No 1901, както и препаратите, произведени от стоките от позиции No 0401 до 0404, представени под формата на дози, като капсули, таблетки, пастили и хапчета, предназначени за използване като хранителни добавки, се изключват от класиране в позиция 1901. Основният характер на хранителна добавка се придава не само от съставките на препарата, но и от неговата специфична форма на представяне, която е показателна за предназначението му като хранителна добавка, тъй като определя дозирането на препарата, начина на приемането му и мястото, където се предполага, че той се активира. Тези хранителни препарати следва да бъдат класирани в позиция 2106, освен ако са посочени или включени на друго място.“
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 юли 2017 година.
 За Комисията
 Председател
 Jean-Claude JUNCKER
 (1) ОВ L 256, 7.9.1987 г., стр. 1.
 (2) Решение от 17 декември 2009 г., Swiss Caps AG, съединени дела C-410/08—C-412/08, ECLI:EU:C:2009:794.
 (3) Регламент за изпълнение (ЕС) No 698/2013 на Комисията от 19 юли 2013 г. за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа (ОВ L 198, 23.7.2013 г., стр. 35).
 